Publication: Magyar Közlöny
Issue: MK-2005-81 (Year: 2005, Number: 81)
Era: 2004-2010
Section: IV. számú melléklet a 2005. évi LII. törvényhez
Paragraph Index: 343

10. cikkben meghatározott átmeneti idõszak alatt a 11. és 12. cikkben foglaltakkal megegyezõ módon forrásadót alkalmaz. 2. A Holland Antillák nem része az EU adóztatási területének, ezen irányelv alkalmazásában EU társult területnek minõsül, így az irányelvben elõírt feltételek rá nézve nem kötelezõk. Ugyanakkor a Holland Királyság a Holland Antillák tekintetében – a Holland Antillák és Hollandia közötti megállapodás alapján – hajlandó megállapodásokat kötni az EU tagállamaival arra vonatkozóan, hogy 2005. január 1-jétõl az irányelv 10. cikkében meghatározott átmeneti idõszak során, annak 11. és 12. cikkében elõírtakkal azonos feltételek mellett forrásadót, és az átmeneti idõszak lejártát követõen az irányelv II. fejezetében elõírtakkal megegyezõ módon automatikus információcserét alkalmaz. 3. Az elõzõ bekezdésben említett, a Holland Antillák és Hollandia közötti megállapodás feltétele, hogy valamennyi tagállam elfogadja az irányelvnek való megfeleléshez szükséges törvényi, rendeleti és közigazgatási rendelkezéseket, valamint az irányelv 17. cikkében elõírt követelmények teljesüljenek. 4. Ezen egyezmény révén a Holland Antillák elfogadja az irányelv rendelkezéseinek – az itt elfogadott, eltérõ rendelkezésekre is figyelemmel történõ – alkalmazását a Magyar Köztársaságban illetõséggel bíró haszonhúzókra vonatkozóan, a Magyar Köztársaság pedig elfogadja az irányelvnek a Holland Antillákon illetõséggel bíró haszonhúzókra vonatkozó alkalmazását. Azzal az óhajjal, hogy olyan egyezményt kössenek, amely lehetõvé teszi az egyik szerzõdõ államban eredõ, a másik szerzõdõ államban illetõséggel bíró haszonhúzó természetes személy általi megtakarításokból származó kamatjövedelemnek az utóbbi szerzõdõ állam törvényeinek, valamint az irányelvnek és a szerzõdõ államok fent meghatározott szándékának megfelelõ tényleges adóztatását, a Holland Királyság kormánya és a Magyar Köztársaság kormánya a Holland Antillák tekintetében a következõkben állapodott meg:

Source: https://magyarkozlony.hu/hivatalos-lapok/cebbccb780c71d0fb2979dbb3cdd38c52ff73a0c/dokumentumok/c60a90e067ab76dbd1ca456adceff18feeece29f/letoltes